PÖÖRDEPUNKT
Tere tulemast vaatama "Pöördepunkti". Täna otsime me rohelisi rohumaid.
Öeldakse ju, et alati on mägi, mida vallutada, ookean,
millel seilata ja kõrb, mida ületada. Oleme tähistamas 30-ndat
Zimbabwe vabastamise aastapäeva. Sellel riigil on olnud mägede viisi
takistusi, mida ületada. Seilame koos pastor Eddie Longiga.
Siis räägime ühe naise lugu kuivusest ja janust.
Ja saate lõpus hea muusika. Vaadake kindlasti!
Zimbabwe on olnud 30 aastat vaba koloniaalsest survest.
Samas on mitmeid väljakutseid. Paljud elanikud põgenevad
naaberriikidesse. Kohe selgitame lähemalt.
Peale iseseisvuse saavutamist aastal 1980, oli Zimbabwe majandus
üks Lõuna-Aafrika edukamaid. Siit eksporditi kõige rohkem
maisi ja puuvilla. Maastik oli üks Aafrika soovitumaid nähtavusi
koos Viktoria jugade ja Suur-Zimbabwe tornidega.
Täna, 30 aastat tagasi, on Zimbabwe aga üks maailma vaesemaid riike.
Meditsiiniline puudujääk, toidunappus ja koolera nõuavad
tuhandeid inimohvreid.
Selle tulemusena lahkuvad paljud zimbabwelased naaberriikidesse.
Otsitakse leevendust, samas kartes ülekohut ja mõrvu.
Ewan on üks nendest inimestest.
Peale valimisi suurenes vägivald. Palju inimesi läks kaduma.
Perekonnad lagunesid ja tekkis koolerapuhang.
Ka mina kaotasin palju sõpru ja sugulasi. Mitmed said küll terveks, aga paljud surid.
Kartes oma elu pärast, kolis Ewan aastal 2008 Johannesburgi,
kus ta leidis varjupaiga Metodisti kirikus. Seal oli põgenike laager.
Nad saabusid siia ja rääkisid, mida olid oma kodumaal läbi elanud.
Palju oli neid, kes olid väga katkised ja vägivalla ohvrid.
Nende elud olid füüsiliselt ohustatud.
Ewan lahkus oma perekonna juurest, aga ütleb, et ta on ikka osa sellest.
Aga poliitilised seosed hoiavad teda tagasi pöördumast.
Ta õpib kirikus teoloogiat ja omab tähtsat rolli Lõuna-Aafrikas.
Olen kantsler. Aitan inimesi, kes on äsja Lõuna-Aafrikasse saabunud.
Aitan neil saada ettenähtud soodustusi jne.
Ewan tahab oma koju Zimbabwesse naasta ja seal tegutseda,
sest seal on abi rohkem vaja.
Tahan tagasi minna, sest Zimbabwe on minu kodu. Ma sündisin seal.
Ma tahan võtta osa Zimbabwe ülesehitamisest.
Seal on probleemid, mida tuleb lahendada. Näiteks ära leppimine
ja õiglus. Need on küsimused, mis tuleb ennekõike lahendada.
Pastor Shana, kes on Zimbabwe Evangeelse Osaduse president,
ütleb, et lepitamine on koguduse ülesanne.
Kui sa oled samal ajal nii kohtunik, vandekohus kui ka hukkaja ning
üritad lepitust tuua, tekib inimestel probleem.
Me tegeleme sellega.
Kirikut süüdistatakse, et ta on olnud kriisis tagasihoidlik.
Ma arvan, et Zimbabwe kogudus ei tee piisavalt,
et mõjutada poliitikat, valitsuse tegevust ja inimõigusi,
et ajendada omalt poolt õigusemõistmist edasi.
Pastor Shana on kindel, et kogudus ei peaks oma hoiakut muutma.
Inimesed tahavad, et kirik oleks ühiskonnas hukkamõistvas positsioonis.
On oluline, et kogudus seda ka teeks. Aga üle selle, peaks kogudus
suutma kaasa haarata inimesi, kes neid asju põhjustavad.
Olen nõus, et me peaks kirikuna esile kerkima. Sest paljudel
Zimbabwe inimestel on läinud kaduma eneseväärikus.
Me oleme Jumala näo järgi loodud ja peame kristlastena
seisma õigluse eest.
Hoolimata segastest tunnetest, usub pastor Shana,
et Zimbabwe peab uskuma uude süsteemi ja
inimesed peavad pöörduma tagasi koju.
Mõned peavad tagasi tulema, et riik saaks üles ehitatud.
Paljud on nõus, et ilma õige valitsuseta, on see suur katsumus.
Palvetan, et Jumal tõstaks üles juhte viima inimesi
välja sellest raskest olukorrast.
Meil on vaja juhte, kes juhivad inimesi.
Nii Zimbabwe kui iga kriisis olev riik vajab juhte, kelle südametel
on inimesed. Piibel ütleb, et õiglus ülendab rahvast,
patt aga on teotuseks rahvahõimudele.
Järgmisena: sa võid saada tubliks lühema ajaga, kui arvasid.
Pastor Eddie Longi sõnul võtab see aega vaid minuti.
Kohe kuulete lähemalt.
Ta tuleb.
Uue häälega.
Uue näoga.
Uus saatejuht.
Uus "Pöördepunkt".
"Kui nisuiva ei lange maasse ega sure, siis see jääb üksi.
Aga kui see sureb, siis see kannab palju vilja.
Kes oma elu armastab, see kaotab selle.
Kes oma elu vihkab selles maailmas, see hoiab selle
igaveseks eluks." Johannese 12:24-25
Pastor Eddie Long teab, mis on suur. Ta on pastor koguduses,
kus on 25 000 liiget. Ta soovib aidata inimestel muutuda.
Et nad elaksid maksimaalselt igas eluvaldkonnas.
Tema uus raamat "60 sekundiga suurepäraseks"
räägib, kuidas peatada hetke ja saada suurepäraseks.
Suur tänu saatesse tulemast. Meil on suur rõõm, et oled siin.
Mul on au siin viibida. -Sinu viimane raamat
"60 sekundiga suurepäraseks" paneb küsima, et miks just 60 sekundit?
Pigem räägime me päevadest. -60 sekundit sellepärast,
et ma hindan minutit ja hetke. Kõige tähendusrikkamad asjad
juhtuvad inimeste eludes, sest nad kasutavad hetke õigesti.
Jumal on alati meiega. Elades igas hetkes,
saame aru elu kogu täiusest. -Seletame ära, mis on suurepärasus.
Kuidas seda lahti seletada ning kuidas aru saada, et keegi
on suurepärasuse saavutanud?
Me peame mõistma, et just selleks me oleme sündinud.
See on suurim asi, kus sa iganes võid käia.
See annab sulle rahu. Mul ei pruugi olla suurimat
autot, maja või mida iganes. Aga kui ma jõuan arusaamisele,
et minu sündimine oli tähtis. See ongi suurepärasus.
See on suurus Jumala silmis, et sa viid täide selle,
milleks Jumal sind läkitas.
Inimesed ütlevad, et on saavutanud edukuse teatud eluvaldkonnas,
aga teises ei ole. Sina mainid raamatus 18 valdkonda.
Kuidas saavutada tasakaal ja olla edukas kõigis eluvaldkondades?
Kõik saab alguse otsusest. Otsusest leida tasakaal.
Meil tuleb anda oma südamele, meelele ja vaimule luba
asjade järgi minna. Kui sa ütled, et ei saa hakkama,
siis annad sa oma meelele loa mõelda põhjuseid, miks sa ei saa hakkama.
Annad endale loa põhjendada, miks sa ei ole edukas.
Pead end avama ja ütlema, et saad hakkama.
Näiteks Obama valimiskampaania loosung oli "Jah, me saame."
See avas talle kõik need suured võimalused, sest keegi ei teadnud,
et temast saab president.
Kuna ta hoidis "jah, ma suudan" õhkkonda,
hakkasid igasugused uksed avanema.
Sinu raamatus on peatükk, mis räägib jõukuseks valmistumisest.
Siit minu küsimus. Ma loen ette ühe lõigu:
"Ma jutlustan finantsilisest ja materiaalsest jõukusest,
sest elan USA-s. Ma ei saaks seda evangeeliumi osa jutlustada
kolmanda maailma riikides."
Millist sõnumit me siis nendele vaestele riikidele rääkida saame?
Kas see printsiip ei rakendu neile? Kas nendel tuleb see raamatu
peatükk vahele jätta, sest nende olukord on teine?
Ei. See printsiip on kõigile. Aga ma tahtsin rääkida sõnumit
ameeriklastele ja eriti afroameeriklastele. Me tulime Aafrikast tõotustemaale.
Vaesed inimesed said siin rikkaks.
Tuleb omada vastutust, et minna tagasi ja aidata vabastada oma
vendasid ja õdesid. Aafrikas on siiamaani hõimupoliitika.
Samas on Aafrika mander üks rikkamaid kogu maailmas.
Ja me teeme kõik endast oleneva, et aidata saada aafriklastel
saada kätte see, mis Jumal on tõotanud.
Jumal on pannud nafta ja kulla maasse. See kuulub Jumala rahvale.
See sõnum on siis neile, kes on positsioonis kus nad saavad
kedagi teist aidata? -Jah.
Mis on sinu sõnum neile, kes pole veel selles positsioonis
ning nad elavad puuduses?
Esiteks ütlen seda, et nad hoiaksid vaadet Jumalast kui lunastajast.
Seal, kus sa külvad, tuleb lõikus. Alusta sealt, kus sa oled.
Tee, mida Jumal sulle ütleb. Sa oled selle aja jaoks sündinud.
Jumal on generatsioonide Jumal. Ta on Aabrahami, Iisaki ja
Jaakobi Jumal. Kui neid mehi poleks olnud, poleks ka Joosepit,
kelle Jumal saatis Egiptusesse. Sul tuleb teha otsus, et sa oled
oma vereliini Aabraham. Sa ei pruugi veel näha materiaalset edu.
Heebreastele 11 ütleb, et mitmed surid uskudes, et tõotused lähevad täide.
On otsuseid, mida sa saad täna vastu võtta. Sa ei pruugi nendest
veel otseselt osa saada, aga sinu pojad ja tütred ehitavad
sealt edasi. Laul 78 ütleb, kuidas Jaakob rääkis neljale põlvkonnale.
Sina oled alustanud üleminekut, mis mõjutab järeltulevaid põlvkondi.
Need on kuningad, kes ei mõjuta mitte ainult sinu vereliini,
vaid kogukonda ja riiki.
See on väeline. Tänan sind, et olid meie saates.
Loodan, et tuled uuesti meiega vestlema.
Tänan. Õnnistusi.
Väeline mees hea nõuandega. Me peame võtma igast päevast
kõik, mis võtta annab. Kui päev möödub, ei saa seda iialgi tagasi.
Üks samm suurepärasuseni on, kui kasutad maksimaalselt oma aega.
Ära raiska minuteid asjadele, mis ei ole tähtsad.
Ära raiska päevi olles vihane ja masenduses.
Anna oma elu Jumalale, usalda Teda ja võta maksimum igast päevast.
Järgmisena aga prostituudi tütar, kes käib ema jälgedes.
Tuleme kohe tagasi.
Tere, olen Simisola Komolafe. Nigeerlasena olen huvitatud
nägema Aafrikat tõusmas oma potentsiaalini.
Aga ma ei saa teha seda ilma sinuta.
Meie uued saated keskenduvad Aafrikale.
Sinu hääl, sinu maailm, sinu saade. See on uus "Pöördepunkt"!
"Vaadake lilli, kuidas nad ei ketra ega koo.
Aga ma ütlen teile, isegi Saalomon kogu oma hiilguses ei olnud nõnda
ehitud kui igaüks neist." Luuka 12:27
Sheila Lattisaw vandus, et ei saa kunagi prostituudiks, nagu tema ema.
Aga kui elu tegi oma keerdkäike, oli vannet raske pidada.
Enne, kui ta arugi sai, kõndis ta tänavaid oma ema jälgedes.
Müües oma keha, kaotades mõistuse ja otsides väljapääsu.
Sheila Lattisaw kasvas üles Los Angeleses prostituudi tütrena.
Seitsmest lapsest vanimana oli tema tihti see, kes väiksemate
järgi vaatama pidi.
Mul ei olnud lapsepõlve.
Mäletan, et oli laupäev ja ma tahtsin minna välja mängima.
Mõtlesin, et panen pesukorvi maha ja hiilin välja.
Hingan värsket õhku ja tulen tagasi. Olin väljas olnud umbes 3 minutit,
kui kuulsin oma ema karjumas ja mu süda vajus saapasäärde.
Ta ei olnud rahul. Pidin selle eest maksta.
Ajad olid sellised. Raske oli.
Kui Sheila sai 7, oli ta emal närvivapustus.
Lapsed läksid elama erinevate sugulaste juurde.
Mina ja vanem vend jäime vanaema juurde.
See oli üks õnnelikemaid aegu mu elus. Sain olla väike tüdruk.
Sheila käis katoliiklikus koolis ja õppis Jumalast.
Ta vandus, et tema elu saab olema erinev kui ta emal.
Mulle meeldis kirikus käia. See oli minu aeg.
Kui mu käest küsiti, kelleks ma saada tahan, vastasin: "Nunnaks."
Hoolimata headest kavatsustest, jäi Sheila 15-aastaselt rasedaks.
Tema ema polnud just rõõmus. -Ta ütles, et ma ei saa last
endale jätta. Aga ma vastasin, et ma ei taha lapsest lahti saada.
Läksin selle poisi juurde ja rääkisin temaga. Temagi ütles,
et tahab selle lapse alles jätta. Ja ta andis mulle sõrmuse.
Ütles, et sa jätad selle lapse alles ja lõpetad kooli.
Kui kool on lõpetatud, siis me abiellume.
Kaks kuud peale tütre sündi, sattus Sheila kihlatu tüli keskele
ja tulistati surnuks. 16-aastasena tundis Sheila, et ta elu on läbi.
Tundsin ennast kadununa. Kõik mu lootus oli kadunud.
Ma ei teadnud, mida teha.
Sheila ema soovitas tal proovida prostitutsiooni.
Sheila oli vastu. Ta lõpetas kooli, kolis välja ja abiellus.
Pärast teise lapse sündi, tundus tema elu paigas olevat.
Viimaks olin õnnelik. Lõpuks oli mul koht, kus tundsin rahu.
Mul oli keegi, kes mind armastas.
Ühel hommikul, kui mees oli tööle läinud, helises telefon.
Firma juhataja teatas, et on juhtunud õnnetus.
Läksin California haiglasse, seal ta oli, 21-aastane.
Langesin põlvedele ja ütlesin: "Mitte jälle, mitte jälle."
Pärast mehe surma oli Sheila muserdatud.
Sellel ajal hakkas elu minema allamäge.
Ma ei saanud asjadest aru. Ma langesin depressiooni.
Ja sinna ma jäin, sinna ma jäin. Ei teadnud, kuidas sealt pääseda.
Ma hakkasin ravimeid tarbima.
Sheila hakkas neelama valuvaigisteid ja viimaks kokaiini tarbima.
Päeval püüdis ta hea ema olla. Öösel oli prostituut,
et teenida raha mõnuainete ostuks. -Ma polnud oma emast parem.
See häiris mind, sest ma olin muutunud selliseks nagu tema.
Ühel ööl läks Sheila kliendiga hotelli. Ta avastas, et tegemist
oli lõksuga. Sheilat vägistas kamp, kus oli 15 meest.
Füüsiliselt, emotsionaalselt ja vaimselt hävinuna,
hüüdis ta Jumalat appi. -Ma vaatasin üles ja ütlesin:
"Jumal, ma olen haiget saanud, aga ma ei taha enam haiget saada.
Mul on kõrini elust, mida ma elan.
Ainus, kes mind aidata saab, oled Sina, Jumal."
See oli esimene kord, kui ma kuulsin Jumalat endaga rääkimas.
Kuulsin häält, mis oli kõva ja selge. Ta ütles:
"Ma olen siin ja kõik saab korda."
Ma ei unusta seda iialgi. Ei iialgi.
Esimest korda elus tundsin ma ennast turvaliselt.
Sheila läks elama oma vanaema juurde ja hakkas kirikus käima.
Kogu mu elu muutus. Käisin kirikus ja Jumal rääkis minuga.
Kui Jumal räägib, paneme me tähele. -Täna on ta ordineeritud töötegija
ja õnnelikus abielus Donaldiga. -Ta on mees Jumala südame järgi.
Meie suhe põhineb Jumala armastusel.
Sheila on tänulik uue elu eest, mille ta leidis Kristuses.
Elu on nagu liblikas. Liblikas peab läbi tegema muutuse.
Tal on raskusi, et saada endale tiivad. Kui me muutume uueks,
saame me tiivad, sest me oleme uued loodud Jumalas.
Jumal on meid üles ehitanud seestpoolt väljapoole.
Just nagu liblika.
Just seda ütleb Laul 23: "Issand on mu karjane,
mul pole millestki puudust. Haljale aasale paneb Ta mind lebama,
hingamisveele saadab Ta mind, Tema kosutab mu hinge.
Ta juhib mind õiguse rööbastesse oma nime pärast. Ka kui ma kõnniksin
pimedas orus, ei karda ma kurja, Su karjasekepp ja Su sau, need
trööstivad mind. Sa katad mu ette laua mu vastaste silma all.
Sa võiad mu pead õliga, mu karikas on pilgeni täis.
Ainult headus ja heldus järgivad mind kõik mu elupäevad ja
ma jään Issanda kotta eluajaks." Jeesus on hea karjane.
Kutsu Ta täna oma südamesse. Ära eksle enam lootusetuses.
Ära püüa ise hakkama saada. Lihtsalt alistu. Tõsta oma käed
ja ütle: "Issand, ma annan Sulle oma südame ja oma elu.
Ja ma usaldan Sind, et Sa päästad ja teed mind uueks."
Ka sinu jaoks on roheline aas. Sa saad sinna, kui avad oma südame
ukse Jeesusele Kristusele.
Saade on jälle lõppemas.
Ärge unustage meid külastada Facebookis. Laulma jääb Vision.
Kohtume järgmisel korral. Nägemiseni.
Maailm pöörleb nagu ratas. Keegi alati ootab midagi.
Ootab uut maailma.
Inimesed on nii segaduses.
Juhid ei tea, mida teha, kui väga me tahame uut maailma.
Kuigi me saadame rakette kuule ja tähtedele,
ehitame laevu, mis sõidavad väga kaugele,
pole olemas mäge, kuhu inimene ei suudaks ronida.
Aga uut maailma ei suuda ta leida. Seega, kui sa tahad uut maailma,
peavad sul olema täiesti uued inimesed. Kui sa tahad uusi inimesi,
peab sul olema uus elu. Kui tahad uut elu, peab olema uus vaim.
Ja kui sa tahad uut vaimu, pead sa tulema Jeesuse Kristuse juurde.
Inimesed püüavad teha, mida suudavad.
Aga kas nad ka suudavad endale leida uut maailma?
Mees, kes istub ja naine, kes otsib, oh, kuidas me tahame uut maailma.
Uus maailm algab sinu ja minuga.
Aga me ei leia seda asjades, mida teeme.
Jeesus tõotas maailma, mis on meie oma.
Ja Ta kutsub meid kaasa tulema.
Seega, kui sa tahad uut maailma, peavad sul olema uued inimesed.
Kui sa tahad uusi inimesi, peab sul olema uus elu.
Kui sa tahad uut elu, peab sul olema uus vaim.
Ja kui sa tahad uut vaimu, pead sa tulema Jeesuse juurde.
Tõlge: Mairit Kallaste